Vitenskapsåret 1645

Vitenskapsåret 1645 er en oversikt over hendelser, prisvinnere, fødte og avdøde personer med tilknytning til vitenskap i 1645.

Astronomi
 Michael Florent van Langren få publisert verdens første kart over Månens synlige overflate, med navn på kratere, hav og antatte høysletter. Krateret han satte sitt eget navn på har beholdt navnet Langrenus-krateret. Leiden.

Geografi
 Robert Dudley får publisert første bind av verket «Dell'Arcano del Mare», med omtale av navigasjon, skipsbygging og astronomi. Det inneholder verdens første maritime verdensatlas på trykk, og det første som benyttet Merkatorprojeksjon. Firenze.

Fysikk
 Ismaël Boulliau får publisert avhandlingen «Astronomia philolaica», med en første versjon lov om gravitasjon. Paris.

Teknologi
 Athanasius Kircher finner opp laterna magica. Roma.
 Blaise Pascal finner opp den første praktisk anvendbare mekanisk regnemaskin som han kaller Pascaline. Formålet var beregning av skatt. Paris.

Fødsler 
 21. september – Louis Jolliet (død 1700), fransk-kanadisk oppdagelsesreisende.
 17. november – Nicolas Lemery (død 1715), fransk kjemiker.

Dødsfall 
 24. januar − Giovanni Branca (født 1571), italiensk ingeniør og arkitekt.

Referanser